Národná rada Slovenskej republiky

VIII. volebné obdobie

Číslo: PREDS-199-4/2020

**316**

# Návrh

**na voľbu kandidátov na členov disciplinárnych senátov**

**Predkladá: Obsah:**

Milan **Vetrák** v. r.

predseda Ústavnoprávneho výboru 1. Návrh uznesenia Národnej rady

Národnej rady Slovenskej republiky Slovenskej republiky

 2. Predkladacia správa

 3. Menný zoznam navrhovaných

 4. Návrhy kandidátov

 5. Uznesenie Ústavnoprávneho výboru

 Národnej rady Slovenskej republiky

**Bratislava október 2020**

**Národná rada Slovenskej republiky**

**VIII. volebné obdobie**

Číslo: PREDS-199-4/2020

Návrh

**Uznesenie**

**Národnej rady Slovenskej republiky**

z ............................

k návrhu na voľbu kandidátov na členov disciplinárnych senátov (tlač 316)

**Národná rada Slovenskej republiky**

podľa § 119a ods. 3 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov

**navrhuje**

Súdnej rade Slovenskej republiky

týchto kandidátov na členov disciplinárnych senátov:

 Meno a priezvisko počet hlasov

**Predkladacia správa**

Podľa ustanovenia § 119a ods. 1 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov (ďalej len „zákon o sudcoch“), Súdna rada Slovenskej republiky volí na obdobie troch rokov členov disciplinárnych senátov z kandidátov navrhnutých sudcovskými radami, ministrom spravodlivosti Slovenskej republiky a Národnou radou Slovenskej republiky.

Sudcovské rady, minister spravodlivosti Slovenskej republiky a Národná rada Slovenskej republiky navrhujú Súdnej rade Slovenskej republiky kandidátov na základe žiadosti Súdnej rady Slovenskej republiky.

Národnej rade Slovenskej republiky bola doručená žiadosť predsedu Súdnej rady Slovenskej republiky č. SR 608/2020 z 24. augusta 2020, na základe ktorej má Národná rada Slovenskej republiky navrhnúť Súdnej rade Slovenskej republiky dvoch kandidátov na členov disciplinárnych senátov, a to dve iné osoby ako sudca.

Za člena disciplinárneho senátu môže byť podľa ustanovenia § 119b ods. 2 zákona o sudcoch zvolená iná osoba ako sudca, ktorá spĺňa podmienky na vymenovanie za sudcu podľa § 5 ods. 1 písm. a) až d) a f) zákona o sudcoch, vykonáva právnickú prax najmenej desať rokov a nie je členom Súdnej rady Slovenskej republiky. Podľa § 119b ods. 3 zákona o sudcoch, iná osoba ako sudca môže byť zvolená za člena disciplinárneho senátu najviac dve po  sebe nasledujúce funkčné obdobia.

Predseda Národnej rady Slovenskej republiky vyzval oprávnené subjekty, aby v termíne do 18. septembra 2020 do 16.00 h predložili príslušné návrhy kandidátov Ústavnoprávnemu výboru Národnej rady Slovenskej republiky. V určenom termíne oprávnené subjekty nepredložili žiadne návrhy, preto predseda Národnej rady Slovenskej republiky opätovne vyzval oprávnené subjekty a predĺžil termín do 30. septembra 2020 do 16.00 h a následne do  15. októbra 2020 do 16.00 h. V určenom termíne oprávnené subjekty predložili 2 návrhy kandidátov.

Ústavnoprávny výbor Národnej rady Slovenskej republiky návrhy prerokoval na 38. schôdzi 20. októbra 2020.

Ústavnoprávny výbor Národnej rady Slovenskej republiky uznesením č. 130konštatoval, že navrhnutí: JUDr. Jitka **Hasíková** (iná osoba sudca),JUDr. Anton **Slamka** (iná osoba ako sudca) **spĺňajú podmienky** ustanovené v § 119b zákona o sudoch.

Ústavnoprávny výbor Národnej rady Slovenskej republiky odporučil vykonať voľbu podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní iných funkcionárov, schváleného uznesením Národnej rady Slovenskej republiky zo 17. júna 2011 č. 498.

 Základné údaje o navrhovaných kandidátoch sú uvedené v predkladanom materiáli.

**Zoznam**

**navrhovaných kandidátov na členov disciplinárnych senátov**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Navrhovaní: Navrhovatelia**

**– poslanci Národnej rady SR:**

1. Jitka **Hasíková** (iná osoba)Igor **Hus**
2. Anton **Slamka** (iná osoba) Milan **Kuriak**

# Návrh

**na voľbu JUDr. Jitky Hasíkovej**

**za kandidátku na členku disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Jitka Hasíková** advokátka

**Právnické vzdelanie:** Právnická fakulta Univerzity Komenského v  Bratislave (rok ukončenia 1984)

**Právnická prax najmenej desať rokov:** spĺňa

**Navrhovateľ:** Igor Hus

**Prílohy:** súhlas s kandidatúrou

 životopis

**Stanovisko ústavnoprávneho výboru: spĺňa** ustanovené podmienky

# Návrh

**na voľbu JUDr. Antona Slamku**

**za kandidáta na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Anton Slamka** advokát

**Právnické vzdelanie:** Právnická fakulta Univerzity Komenského v Bratislave (rok ukončenia 1984)

**Právnická prax najmenej desať rokov:** spĺňa

**Navrhovateľ:** Milan Kuriak

**Prílohy:** súhlas s kandidatúrou

 životopis

**Stanovisko ústavnoprávneho výboru: spĺňa** ustanovené podmienky

##  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 38. schôdza

 Číslo: PREDS-199-4/2020

130

**U z n e s e n i e**

**Ústavnoprávneho výboru Národnej rady Slovenskej republiky**

**z 20. októbra 2020**

**k návrhu** **na voľbu kandidátov** **na členov disciplinárnych senátov**

**Ústavnoprávny výbor Národnej rady Slovenskej republiky**

## A. k o n š t a t u j e, ž e

 navrhnutí na voľbu kandidátov na členov disciplinárnych senátov:

1. JUDr. Jitka **Hasíková**

2. JUDr. Anton **Slamka**

**spĺňajú podmienky** ustanovené v § 119b zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov;

1. **o d p o r ú č a**

 Národnej rade Slovenskej republiky

 **vykonať voľbu** kandidátov na členov disciplinárnych senátov podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011;

1. **p o v e r u j e**
2. predsedu výboru Milana Vetráka

predložiť návrh na voľbu kandidátov na členov disciplinárnych senátov predsedovi Národnej rady Slovenskej republiky;

1. poslanca Národnej rade Slovenskej republiky Radovana Marcinčina

informovať Národnú radu Slovenskej republiky o výsledku prerokovania návrhu v ústavnoprávnom výbore a o stanovisku výboru.

 Milan Vetrák v. r.

 predseda výboru

overovatelia výboru:

Ondrej Dostál

Matúš Šutaj Eštok

##